**Esztergom Város Önkormányzat képviselő-testületének**

**34/2021. (IX.16.) önkormányzati rendelete**

**a személyes gondoskodást nyújtó szociális és gyermekjóléti ellátások**

**igénybevételéről és a fizetendő térítési díjakról**

*(Egységes szerkezetben a 4/2021. (IX.16.), 27/2022. (XII.15.) önkormányzati rendelettel)*

Esztergom Város Önkormányzat képviselő-testülete a szociális igazgatásról és szociális ellátásokról szóló 1993. évi III. törvény 92. §-ban és a gyermekek védelméről és a gyámügyi igazgatásról szóló 1997. évi XXXI. törvény 29. §-ban kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 10. pontjában meghatározott feladatkörében eljárva az alábbi rendeletet alkotja.

*I. Fejezet*

*Általános rendelkezések*

**1. A rendelet célja**

**1. §**

A rendelet célja, hogy a szociális igazgatásról és szociális ellátásokról szóló 1993. évi III. törvény (a továbbiakban: Sztv.). és a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gytv.),valamint a végrehajtásukra kiadott jogszabályok alapján a személyes gondoskodást nyújtó szociális és gyermekjóléti ellátások formáit, azok igénybevételének módját, az ellátás megszűnésének és megszüntetésének eseteit, az ellátásokért fizetendő térítési díjakat, a jogosultak érdekvédelmét, a fenntartó feladatát és jogkörét, a helyi sajátosságok figyelembevételével szabályozza.

**2. A rendelet hatálya**

**2. §**

(1) E rendelet hatálya Esztergom Város Önkormányzat által fenntartott személyes gondoskodást nyújtó szociális és gyermekjóléti intézményekre, a bölcsődére és a település közigazgatási területén az állami fenntartásban lévő nevelési-oktatási intézményekre terjed ki.

(2) A személyes gondoskodást nyújtó szociális és gyermekjóléti ellátásokat igénybe vehetik Esztergom városában bejelentett lakóhellyel rendelkező és életvitelszerűen itt lakó személyek, továbbá a hajléktalan személyek.

**3. Értelmező rendelkezések**

**3. §**

E rendelet alkalmazásában:

*1.* Család: az Sztv. 4. § (1) bekezdés c) pontjában meghatározott hozzátartozók közössége.

*2.* Gyermek: a Gytv. 5. § a) pontjában meghatározott személy.

*3.* Ellátott: a 4. § szerinti ellátásokat igénybevevő személy.

*4.* Jövedelem: a Sztv. 4. § (1) bekezdés a) pontjában meghatározott bevétel.

*5.* Nyugdíjminimum: az öregségi nyugdíj mindenkori legkisebb összege.

*6.* Hajléktalan: az Sztv. 4. § (2)-(3) pontjában meghatározott személy

*7.* Lakóhely: a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése szerinti meghatározott lakóhelye*.*

*II. Fejezet*

*Szociális szolgáltatások*

**4. Személyes gondoskodás formái**

**4. §**

(1) Esztergom Város Önkormányzat az Sztv. és a Gyvt. alapján meghatározott személyes gondoskodást nyújtó szociális alapszolgáltatásokat és szakosított ellátásokat, valamint a személyes gondoskodást nyújtó gyermekjóléti alapellátások közül az alábbiakat biztosítja:

(2) Szociális alapszolgáltatások:

*a)* étkeztetés,

*b)* házi segítségnyújtás,

*c)* családsegítés,

*d)* nappali ellátás

*e)* idősek klubja,

*f)* nappali melegedő.

(3) Szociális szakosított ellátások:

*a)* idősek otthona,

*b)* nappali menedékhely.

(4) Gyermekjóléti alapellátások:

*a)* gyermekjóléti szolgáltatás,

*b)* család- és gyermekjóléti szolgálat,

*c)* család- és gyermekjóléti központ,

*d)* gyermekek napközbeni ellátása (bölcsőde),

*e)* gyermekek átmeneti gondozása (családok átmeneti otthona).

(5) A szociális alapszolgáltatás személyi térítési díjának megállapításánál a Sztv. és a Gyvt. szabályozott rendelkezéseit kell alkalmazni.

*III. Fejezet*

*Szociális Alapszolgáltatások*

**5. Étkeztetés**

**5. §**

(1) Az étkeztetés keretében azoknak a szociálisan rászorultaknak a legalább napi egyszeri meleg étkeztetésről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.

(2) A szociális étkeztetés tekintetében szociálisan rászorultnak kell tekinteni az alábbi személyeket:

*a)* életkora miatt rászoruló az a személy, aki 65. életévét betöltötte,

*b)* egészségi állapota miatt rászorulónak kell tekinteni azt a személyt, aki mozgásában korlátozott, krónikus, vagy akut megbetegedése, fogyatékossága miatt önmaga ellátásáról - részben vagy teljesen - nem tud gondoskodni,

*c)* fogyatékossága miatt rászorulónak kell tekinteni azt a személyt, aki a fogyatékos személyek jogairól és esélyegyenlőségük biztosításáról szóló 1998. évi XXVI. törvény alapján fogyatékossági támogatásban részesül,

*d)* pszichiátriai betegsége, illetve szenvedélybetegsége miatt rászorulónak kell tekinteni azt a személyt, aki fekvőbeteg-gyógyintézeti kezelést nem igényel, önmaga ellátására részben képes,

*e)* hajléktalansága miatt rászorulónak kell tekinteni azt a személyt, aki bejelentett lakóhellyel nem rendelkezik, kivéve azt, akinek bejelentett lakóhelye a hajléktalanszállás.

**6. Házi segítségnyújtás**

**6. §**

(1) Házi segítségnyújtás olyan gondozási forma, amely az igénybevevő önálló életvitelének fenntartását – szükségleteinek megfelelően – lakásán, lakókörnyezetében biztosítja.

(2) A házi segítségnyújtás keretében szociális segítést, vagy személyi gondozást kell nyújtani az Sztv. 63. § (3)-(4) bekezdése alapján

(3) A házi segítségnyújtás igénybevételét megelőzően vizsgálni kell a gondozási szükségletet. A házi segítségnyújtást a megállapított gondozási szükségletnek megfelelő időtartamban, de legfeljebb napi 4 órában kell biztosítani. A gondozási szükséglet megállapítását az intézményvezető végzi el. Az ellátást a Komárom-Esztergom Megyei Integrált Szociális Intézmény (KEMISZI) útján, valamint Regionális Intézményfenntartó Központ Tábita Alapszolgáltatási Központ, Esztergom intézménnyel kötött ellátási szerződés útján biztosítja sz önkormányzat.

**7. Családsegítés**

**7. §**

(1) A családsegítés a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.

(2) Az intézmény családsegítés keretében ellátja a Sztv. 64. § (4) bekezdés szerinti feladatokat.

(3) Az ellátást a Híd Szociális Család és Gyermekjóléti Központ biztosítja.

**8. Nappali ellátás**

**8. §**

(1) Az idősek nappali ellátását biztosító intézmény a Magyar Máltai Szeretetszolgálat Egyesület, a Híd Szociális Család és Gyermekjóléti Központ Idősek Klubja, a KEMISZI fenntartásában a Féja Géza Közösségi Házban működő Idősek Klubja.

(2) A fogyatékos személyek nappali ellátását biztosító intézmény az Életút Egyesület,

(3) A hajléktalanok ellátását biztosító nappali melegedőt biztosító intézmény a Magyar Máltai Szeretetszolgálat Egyesület.

*IV. Fejezet*

*Gyermekjóléti Alapellátások*

**9. Gyermekjóléti Szolgáltatás**

**9. §**

(1) A gyermekjóléti szolgáltatás feladata a Gyvt. 39. §-ában foglaltakon felül különösen

*a)* az ellátásokról való folyamatos tájékoztatás,

*b)* a településen élő gyermekek szociális helyzetének, életkörülményeinek, veszélyeztetettségének, egyéb ellátások iránti szükségleteinek folyamatos figyelemmel kísérése és ezek alapján a települési gyermekvédelmi rendszer javítására, kiegészítésére vonatkozó javaslattétel az önkormányzat felé.

(2) Az önkormányzat a gyermekjóléti szolgáltatás feladatát a Híd Szociális Család és Gyermekjóléti Központon keresztül biztosítja.

**10. Család- és gyermekjóléti szolgálat**

**10. §**

(1) Család – és gyermekjóléti szolgálat ellátja a Gytv. 39. § és a 40. § (2) bekezdés szerinti gyermekjóléti szolgáltatási feladatokat, valamint e rendelet 7. § (2) bekezdése szerinti feladatokat.

(2) Az ellátást a Híd Szociális Család és Gyermekjóléti Központ biztosítja.

**11. Család- és gyermekjóléti központ**

**11. §**

(1) A család – és gyermekjóléti Központ ellátja a Gytv. 40/A § (2) bekezdése szerinti feladatokat.

(2) Az ellátást a Híd Szociális Család és Gyermekjóléti Központ biztosítja.

**12. Gyermekek napközbeni ellátása, Bölcsődei ellátás**

**12. §**

(1) A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosítja.

(2) A bölcsődébe történő felvétel az indokoltság sorrendjében történik.

(3) A felvételnél előnyt élveznek a Gyvt 42/A. §-ban, a Gyvt. 43. § (3) bekezdésében, a Gyvt. 68. § (3) bekezdésében, az intézmény szakmai programjában meghatározottakon túl azok a gyermekek, akinek a szülője, törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll, illetve a szociális körülmények indokolják.

*V. Fejezet*

*Térítési díj*

**13. §**

(1) A személyes gondoskodás formáinak igénybevételért a rendelet 1. mellékletben meghatározott intézményi térítési díjat kell fizetni.

(2) A térítési díj fizetésére kötelezettek az Sztv. 114. § (2) bekezdésében és a Gyvt. 146. § (2) bekezdésében meghatározott személyek.

**13. Záró rendelkezések**

**14. §**

(1) Ez a rendelet a kihirdetését követő napon lép hatályba.

(2) Ezen rendelet hatálybalépésével egyidejűleg hatályát veszti a gyermekek napközbeni ellátása intézményi térítési díjának megállapításáról szóló 1/2018. (I.11.) számú önkormányzati rendelet.

*1. melléklet[[1]](#footnote-1)*

1. melléklet.pdf

1. Az 1. melléklet az Esztergom Város Önkormányzata Képviselő-testületének 27/2022. (XII. 15.) önkormányzati rendelete 1. §-ával megállapított szöveg. [↑](#footnote-ref-1)